何謂月平息？何謂實際年利率？
稅貸廣告成日都會標榜「月息低至 x.xx%」，睇落好似好低，但其實月平息係代表每月還款額嘅利息。不過月平息係未計其他收費，例如手續費同其他費用。
就算係同一間銀行，月息會根據申請人嘅貸款額、還款期而唔同。
「實際年利率」本身只係一個比較利率嘅工具，只代表貸款同還款嘅相對成本。如果要比較邊個稅貸抵借，可以根據銀行營運守則指引計出嚟嘅實際年利率，銀行通常會計埋利息、手續費、利息 / 現金回贈、豁免供款額等收支之後，得出實際借貸成本比率。實際年利率數值愈低，就代表借貸成本越低，即係更抵借。
借錢最緊要梗係睇息口，但係點先攞到最低嘅利率呢？銀行會睇申請人借幾多、還款期長短同埋財務狀況再計算出嚟。如果本身係銀行現有客戶，例如有存款戶口、信用卡，亦會有加分機會，獲得較好嘅借貸條件。至於利率係幾多，真係要等成功批核之後，先會知道。